รื้อถอนแท่นขุดน้ำมันกลางทะเล รับมืออนาคตลดการใช้น้ำมัน
นายสมพร ว่องวุฒิพรชัย ประธานเจ้าหน้าที่บริหาร บริษัท ปตท.สำรวจและผลิตปิโตรเลียม จำกัด (มหาชน) หรือ ปตท.สผ. เปิดเผยว่า ได้เตรียมแผนการลงทุนในธุรกิจใหม่ รับมือความ เปลี่ยนแปลงด้านเทคโนโลยีและการลดใช้น้ำมัน โดยอยู่ระหว่างศึกษาธุรกิจรื้อถอนแท่นสำรวจและผลิตปิโตรเลียม เนื่องจากปัจจุบันไทยยังไม่มีผู้ประกอบการที่ทำธุรกิจรื้อถอนแท่นขุดเจาะกลางทะเล มีเพียงธุรกิจปิดหลุมสำรวจเท่านั้น และ ปตท.สผ. ยังมีวิศวกรที่มีความเชี่ยวชาญเรื่องนี้จำนวนมาก จึงถือเป็นโอกาส บริษัทจะต้องรื้อถอนสิ่งติดตั้งบางส่วนในพื้นที่ปิโตรเลียมของบริษัทที่จะหมดอายุสัมปทานในปี 2565-2566 อยู่แล้ว และในอนาคตจะมีแท่นขุดเจาะของรายอื่นๆ เริ่มทยอยปิด หรือเปลี่ยน ทำให้เริ่มมองการลงทุนในธุรกิจนี้ ซึ่งอาจเข้าร่วมทุนกับผู้ที่มีความชำนาญและมีประสบการณ์ต่อไป,ทั้งนี้ อีกธุรกิจใหม่ที่สนใจ คือ ธุรกิจที่เป็นห่วงโซ่เกี่ยวข้องกับพลังงานทดแทน เช่น พลังงานแสงอาทิตย์ ซึ่งมีห่วงโซ่ค่อนข้างยาว เริ่มตั้งแต่แบตเตอรี่ แหล่งแร่ การซ่อมบำรุง การติดตั้งในรูปแบบโซลาร์ฟาร์ม ก็จะมองหาโอกาสเข้าไปลงทุน ซึ่งจะต้องพิจารณาว่า จะช่วยเพิ่มมูลค่าเพิ่มได้มากน้อยแค่ไหน และจะมีความคุ้มค่าเพียงใด เช่น ธุรกิจแร่ลิเทียม ที่อาจรองรับธุรกิจกักเก็บพลังงาน (เอนเนอร์ยี สตอเรจ) ธุรกิจแร่ควอตซ์ในประเทศไทยที่อาจรองรับการผลิตแผ่นโซลาร์เซลล์คุณภาพสูง ผู้สื่อข่าวรายงานว่า ประเทศไทยมีความต้องการผู้เชี่ยวชาญในการจัดตั้งโรงงานกำจัดแท่นขุดเจาะปิโตรเลียมที่หยุดดำเนินการผลิตแล้ว เพราะอายุใช้งานครบ 40 ปี หรือแท่นร้าง ซึ่งปัจจุบันในอ่าวไทยมีจำนวน 40 แท่น ซึ่งน้ำหนักของแท่นขุดเจาะ 1 แท่น จะเท่ากับ 1 ล้านตัน เปรียบได้กับตึก 20 ชั้น ดังนั้น การนำแท่น มากำจัดด้วยการตัด แยก ดัด กลุ่มเหล็ก โลหะ ท่อ ปั๊ม ตลอดจนชิ้นส่วนต่างๆ ออกมารีไซเคิล จะมีมูลค่าสูงมาก.
ปตท.สผ. ได้เตรียมแผนการลงทุนในธุรกิจใหม่ รับมือความ เปลี่ยนแปลงด้านเทคโนโลยีและการลดใช้น้ำมัน โดยอยู่ระหว่างศึกษาธุรกิจรื้อถอนแท่นสำรวจและผลิตปิโตรเลียม
ปตท.,ปตท.สผ.,แท่นขุดน้ำมัน,พลังงานทดแทน,ลดการใช้น้ำมัน